Gérard Lopez
De Gérard Lopez, gebuer de 27. Dezember 1971 an der Stad Lëtzebuerg, ass e spuenesche Manager. Hien ass zu Esch-Uelzecht opgewuess.

Op der Miami University zu Oxford am US-amerikanesche Bundesstaat Ohio huet hien Entrepreneriat studéiert.

Ufanks huet hie bei Icon Solutions geschafft, duerno, vun 1995 bis 1998 fir eng e-Finanz-Gesellschaft.

2000 war hie Matgrënner an ass zanterhier geschäftsféiernden Associé vun der Investment-Gesellschaft Mangrove Capital Partners mat Sëtz an der Stad Lëtzebuerg. Mangrove ass bekannt dofir, ë. a. zu de fréien Investisseure bei der Gesellschaft Skype ze zielen. Am Oktober 2014 huet hien d'Direktioun vun där Gesellschaft opginn.

Zanter 2008 ass hie President vum Verwaltungsrot vun der Investment-Gesellschaft Genii Capital mat Sëtz an der Gemeng Hesper. Am Dezember 2009 huet Genii Capital 75 % vun de Parte vum Formel 1 Team vu Renault ofkaf.

Hien ass President vum Foussballclub CS Fola Esch.

Literatur
Sorlut, P., 2022. Année noire pour Gerard Lopez. L'entrepreneur hispano-luxembourgeois est inculpé pour faux et usage de faux au Luxembourg au côté de son partenaire Éric Lux. - d'Lëtzebuerger Land vum 3. Juni 2022, S. 9. 

Gebuer 1971
Manager (Wirtschaft)
Lëtzebuergesch Entrepreneren
Formel 1